राजिंदर गाडगिल बने पीएमआरए के प्रधान
बठिंडा। पीएमआरए(पंजाब मेडिकल रिप्रजेंटेटिव एसोसिएशन) के जिला इकाई के चुनाव स्थानीय टीचर्स होम में आयोजित हुए। बैठक में सर्वसम्मति से कामरेड राजिंदर गाडगिल को दूसरी बार प्रधान के तौर पर चुना गया। वहीं अरविंद सिंह को सचिव,अनिल गर्ग,रमेश गर्ग,जसबीर सैणी को उप प्रधान के तौर पर चुना गया। इसके अलावा ललित अरोडा खजांची,रोहित सिंगला को सह-खजांची,शमशेर सिंह को स्टेट इसी मेंबर हरमीत सिंह को प्रेस सचिव के तौर पर चुना गया। इस चुनाव में इलेक्शन आब्जर्वर के तौर पर माधो शर्मा प्रदीप बंसल ने अपनी जिम्मेवारी निभाई। नवनिर्वाचित एसोसिएशन के प्रधान राजिंदर गाडगिल ने कहा कि एसोसिएशन ने जो उन्हें जिम्मेवारी सौंपी है उसे वह तनदेही से निभाएंगे।
bho_Deva hin_Deva